open-index/open-wikipedia-markdown huggingface dataset:
The Hand

***The hand*** er en amerikansk psykologisk grøsser fra 1981 regissert av Oliver Stone. Filmen handler om en kunstner som blir psykotisk etter at han mister den ene hånden i en bilulykke. En rekke mystiske ting begynner å skje i kjølvannet av ulykken. Hovedrollene spilles av Michael Caine og Andrea Marcovicci. Filmen er basert på romanen *The Lizard's Tail* av Marc Brandell (som forøvrig ble overført til film allerede i 1946 som *The Beast with Five Fingers*).

## Handling
Tegneseriekunstneren Jon Landsdale får hånden kappet av i en bilulykke og må gi sin berømte figur Mandro over til en annen tegner. Landsdale blir på grunn av denne hendelsen mer og mer psykotisk, og etterhvert får han blackout. Det hjelper heller ikke på situasjonen at forholdet mellom han og kona er problematisk. Mystiske ting begynner å skje – en etter en forsvinner de menneskene som han ikke liker. 

## Skuespillere
* Michael Caine som Jon Lansdale.
* Andrea Marcovicci som Anne Lansdale.
* Annie McEnroe som Stella Roche.
* Bruce McGill som Brian Ferguson.
* Viveca Lindfors som psykolog.
* Rosemary Murphy som Karen Wagner.
* Mara Hobel som Lizzie Lansdale.
* Pat Corley som Sheriff
* Charles Fleischer som David Maddow.

## Eksterne lenker
* 
* VHS videocover  (Norsk videocover fra 1980-tallet, bigbox)
Norges Tennis- og Padelforbund

**Norges Tennis- og Padelforbund** ble stiftet 25. juni 1909. Hovedkontoret ligger i Clarksons Tennisarena på Hasle i Oslo. President er Lars Gjerdåker. Generalsekretær er Aslak J. Paulsen.

Forbundet skiftet navn til **Norges Tennis- og Padelforbund** på forbundstinget i oktober 2023. Navnet kom som resultat av at sporten Padel ble innlemmet som gren i Tennisforbundet på forbundstinget i 2017 og vokste svært raskt i Norge fra 2020. Navneendringen ble også grunngitt med at det ikke skal være tvil om hvor Padel er organisert.

Forbundet er tilknyttet:
*Norges idrettsforbund og olympiske og paralympiske komité
*Tennis Europe
*International Tennis Federation
*Federación Internacional de Pádel

## Referanser


## Eksterne lenker
*
Tønsberg Montessoriskole

**Tønsberg Montessoriskole** er en montessoriskole som ligger på Jareteigen i Tønsberg kommune i Vestfold.

Tønsberg Montessoriskole og barnehage var opprinnelig barneskole i tidligere Sem kommune. Skolebygningen ble reist i 1937 med et tilbygg i 1958. Den tidligere Jareteigen skole ble bygd i 1862, mens Jareteigen småskole ble innkjøpt i 1918. Dagens Montessoriskole ligger rett ved Hortensveien, fylkesvei 325 (tidligere riksvei 19), som går på raet mellom byene Tønsberg og Horten. Stedet privatskolen ligger på, kalles også Skibrekk.

## Eksterne lenker
* Skolens hjemmesider
* Flyfoto av skolen
Granly skole

**Granly skole** er navn på to barneskoler i Vestfold:
* Granly skole (Horten), en kommunal barneskole i Horten kommune
* Granly skole (Tønsberg), en kristen privatskole for barne- og ungdomstrinnet  i Tønsberg kommune
Hopman Cup

**Hopman Cup** er en mixed landslagsturnering i tennis. Den spilles i Perth i Australia og arrangeres av ITF. Den spilles januar (evt deler av desember) hvert år. Turneringen startet i 1989. Åtte nasjoner blir invitert til å delta. Et lag består av en mannlig og en kvinnelig spiller. Landskampene starter med to singlekamper (dame- og herresingel) og avsluttes med mixed double. Hopman Cup har fått navnet sitt etter den australske tennisspilleren Harry Hopman.

## Tidligere vinnere

## Eksterne lenker
*
Hovin (Melhus)

**Hovin** er et tettsted i Melhus kommune i Trøndelag. Tettstedet har  innbyggere per 1. januar , og ligger i Gauldalen med hoveddelen av tettstedet på vestsiden av elva. Kommunesenteret Melhus ligger omtrent 25 kilometer nord for Hovin.

En av Norges beste lakseelver Gaula går gjennom tettstedet, og trekker fiskere dit fra både inn- og utland. Både E6 og Dovrebanen går gjennom bygda.

Stedet har egen barneskole, barnehager, samfunnshus, nærbutikk og en byggvareforretning. Her finner man også Horg Bygdatun, med en kultursti.

## Referanser


## Eksterne lenker
*
Politisk poesi

**Politisk poesi** ligger i grenseområdet mellom kamplyrikk og estetikk. Inspirasjonen til kunstformen er delvis hentet fra autoritære regimer, men ligger likevel innen grensene for det akseptable. Under følger et eksempel på et stykke politisk poesi publisert av NRS

## Ei attgrodd mark
Det låg ei mark mellom åsar og skog

Molda var fruktbar, den takka sin plog

Graset  vart grønt under sveitte som rann

Pakta var klar:  tann for tann

Men ljåen har stilna, småskog tatt tak

Regjeringa talar Oslo si sak

Eit einsamt strå står att som eit minne

Snart vil det siste sporet forsvinne

Då skal folket for alltid få sjå

Ein kan ikkje hausta utan å så
Lygratunnelen

**Lygratunnelen** er en 79 meter lang tunnel i Alver kommune i Vestland, og gjør det mulig ta seg frem til Lygra via land. Tunnelen ligger på øya Børøyna som igjen er forbundet med Lygra over en liten bro. I gamle dager var det båt som gjaldt dersom man skulle til Lygra.

## Se også
*Veitunneler i Norge

## Referanser


## Eksterne lenker
[Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-35213,6766253,12/vegobjekt:82287453:58b02c:67)
Active Directory

**Active Directory** (**AD**) er Microsofts katalogtjeneste for håndtering av brukere, brukerrettigheter, og ressurskontroll. Det er bygd opp som X.500, og er delvis LDAP-kompatibel. Active Directory brukes til autentisering av maskiner og brukere mot windows-domenet. Gjennom AD har man også muligheter for å administrere maskiner, kjøre script og tilpasse lokale oppsett.

## Se også
* Microsoft Azure Active Directory, AD sin skybaserte motpart
* User Principal Name
Coop Byggmix

**Coop byggmix** (tidligere **Bygg og bo** og **ByggMIX**) er en norsk byggevarekjede, som eies og drives av Coop Norge. Kjeden finnes på 46 ulike steder rundt omkring i Norge. Coop Byggmix ledes av kjededisponent Josef Gimsøy. 

Coop byggmix-kjeden består både av selvstendige byggevarehus, og av byggevareavdelinger i dagligvarebutikker eller kjøpesentre. Kjeden fører varer innenfor kategoriene bygg, hus, hjem og hage. Siden butikkene har ulik størrelse, varierer også sortimentet noe fra butikk til butikk.

## Historikk
Coop byggmix har utgångspunkt i to tidligere byggvare-kjeder ByggMIX og Bygg og bo fra NKL (dagens Coop Norge SA). Den første ByggMIX butikken ble åpnet i 1987, og den første Bygg og bo butikken ble åpnet i 1991. Begge kjedene ble opprettet for å konkurrere mot andre lokale byggvareforhandlere rundt om i landet. ByggMIX ble i 2002 omprofilert til Coop byggmix. I 2002 ble Bygg og bo slått sammen med Coop byggmix, alle butikkene ble da omprofilert til Coop byggmix.

### Logoens utvikling

Fil:BYGGMIX 1987.png|ByggMIX 1987-2002
Fil:Bygg og bo 1991.png|Bygg og bo 1991-2002
Fil:Coop byggmix 2001.png|Coop byggmix 2002-2003
Fil:Coop byggmix 2003.png|Coop byggmix 2003-2004


## Butikker
Per 2024 finnes det 40 Coop byggmix butikker i Norge:

* Coop byggmix Alta
* Coop byggmix Aure
* Coop byggmix Beiarn
* Coop byggmix Beitostølen
* Coop byggmix Berg
* Coop byggmix Byggmix Hamarvik
* Coop byggmix Finnøy
* Coop byggmix Frosta
* Coop byggmix Gaupne
* Coop byggmix Hattfjelldal
* Coop byggmix Havøysund
* Coop byggmix Heradsbygd
* Coop byggmix Hermansverk
* Coop byggmix Jondal
* Coop byggmix Korgen
* Coop byggmix Leirfjord
* Coop byggmix Leksvik
* Coop byggmix Lensvik
* Coop byggmix Meråker
* Coop byggmix Moi
* Coop byggmix Nesna
* Coop byggmix Oppdal
* Coop byggmix Opphaug
* Coop byggmix Randaberg
* Coop byggmix Sandeid
* Coop byggmix Sandnessjøen
* Coop byggmix Sistranda
* Coop byggmix Skei I Jølster
* Coop byggmix Slemmestad
* Coop byggmix Snåsa
* Coop byggmix Sola
* Coop byggmix Spildra
* Coop byggmix Støren
* Coop byggmix Sætre
* Coop byggmix Tofte
* Coop byggmix Trysil
* Coop byggmix Tynset
* Coop byggmix Vega
* Coop byggmix Vigrestad
* Coop byggmix Vik I Sogn
* Coop byggmix Vikeså
* Coop byggmix Vågåmo
* Coop byggmix Ølen
* Coop byggmix Øystese
* Coop byggmix Åheim
* Coop byggmix Ålen

**Tidligere butikker**
* Coop byggmix Kirkenes (2015-2019)

## Referanser

## Eksterne lenker
*
Peder Strøm

**Peder Olsen Strøm** (født 22. mars 1682, død 20. september 1741 i Borgund) var en norsk teolog som fra 1721 var prest i Borgund (Møre og Romsdal) og tilhørte den pietistiske kretsen som under ledelse av Thomas von Westen ble kalt for sjustjerneprestene. 

Peder Strøm var en  lrd mann. Det ble blant annet påstått at han var en svarteboksprest som hadde frekventert nedgangsskolen, og som derfor kunne atskillig mer enn sitt Fader vår. Det var også ham som i 1733 tok imot kong Christian VI da han kom til Ålesund og Bud på sin eneste Norgesreise. Strøm og Christian som ung prins studerte sammen i Wittenberg.

Henrik Ibsen samlet i 1862 eventyr- og sagnfortellinger på Sunnmøre og fikk av bygdehistorikeren Peder Fylling i Skodje høre mange sagn om Hr. Peder, både i forbindelse med kongebesøket, hans avsløringer av hekser og trollfolk, og i relasjon til sambygdingene.

Peder Strøm var først gift med Aarsille Borchmann, deretter med prestedatteren Maren Pedersdatter Ascanius (1683-1723), og dernest med Gunnela Susanne Hagerup (1687-1764). Gunnela Hagerup var datter av Hans Hagerup (prest i Kvernes), søster av biskop Eiler Hagerup d.e. og hun var tante til blant andre Eiler Hagerup. Ekteskapet med Maren var barnløst, mens han med Gunnela fikk fire barn, blant andre den kjente Eikerpresten og topografen Hans Strøm.

## Referanser
St. Katharinakatedralen

**St. Katharinakatedralen** var et kloster i den tyske byen Nürnberg.  Bygningen har historie helt tilbake til 1297 og ble skjenket dominikanerordenen av Konrad von Neumarkt.

På 15-tallet var katedralen vertskap for de berømte Nürnberg Meistersinger-arrangementene.  Meistersingerkonkurransene var svært populære blant middelklassen i Tyskland på 14. – 15. og 16. hundretallet og Nürnberg katedralen ble en av de mest kjente stedene.

Etter dette stod bygningen ubrukt i mange år, helt frem til 1887. Til minne om Nürnberg Meistersinger ble det igjen holdt regelmessige musikkmøter i katedralen.

Under det tredje riket ble det tidligere bønnestedet benyttet som politisk scene av det nasjonalsosialistiske partiet, NSDAP.  I forbindelse med rikspartidagene i 1935 og 1936 ble flere av nasjonalsosialistenes møter holdt i kirkebygningen. 

Den allierte bombingen av Nürnberg i januar og februar 1945 la mesteparten av gamlebyen i Nürnberg i ruiner.  Katharinakirken ble ødelagt og kun noen få vegger ble stående igjen.

Området brukes i dag som utendørskonserter under navnet St. Katharina Open Air.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer i 1930-årene
* Mestersangerne fra Nürnberg
The Great Debaters

***The Great Debaters*** er en amerikansk dramafilm fra 2007 produsert av Oprah Winfreys produksjonsselskap Harpo Productions. Filmen er basert på den virkelige historien om Melvin B. Tolson, en professor ved Wiley College i 1935. I en tid med rasediskriminering inspirerte han studentene til å starte skolens første debattlag som ble et av de første lagene som debatterte mot et lag med hvite studenter. Denzel Washington har både regissert filmen, og spiller rollen som Mr. Tolson.

## Handling
Basert på en sann historie, dreier handlingen seg om innsatsen til debatt-trener Melvin B. Tolson (spilt ved Denzel Washington) ved Wiley College, en høyskole knyttet til United Methodist Church - i løpet av 1930-årene. Jim Crow-lovene står fremdeles sterkt i de amerikanske Sørstatene. Wiley og laget hans lykkes til slutt til slutt, og de er i stand til å debattere mot studenter fra Harvard University.

Filmen utforsker også det sosiale livet i Texas under den store depresjonen. En annen karakter i laget, Samantha Booke, er basert på den virkelige Henrietta Bell Wells, anerkjent poet og det eneste kvinnelige medlemmet ved Wiley-teamet fra 1930.

## Medvirkende
* Denzel Washington i rollen som Melvin B. Tolson
* Forest Whitaker i rollen som James Farmer, Sr.
* Nate Parker i rollen som Henry Lowe
* Denzel Whitaker i rollen som James L. Farmer, Jr.
* Jurnee Smollett i rollen som Samantha Booke
* Jermaine Williams i rollen som Hamilton Burgess
* Gina Ravera i rollen som Ruth Tolson
* John Heard i rollen som Sheriff Dozier
* Kimberly Elise i rollen som Pearl Farmer
* Jackson Walker i rollen som Pig Farmer
* Justice Leak i rollen som Harland Osbourne
* Robert X. Golphin i rollen som Dunbar Reed

## Eksterne lenker
* 
* 
* Original artikkel fra ''American Legacy''-magasinet om Melvin Tolsons Wiley Colleges debattlag
Miguel de Icaza

**Miguel de Icaza** (født 1972 i Mexico by) er en meksikansk utvikler av fri programvare, best kjent som initiativtaker for prosjektene GNOME og Mono.

de Icaza studerte ved Universidad Nacional Autónoma de México (UNAM), men mottok aldri noen universitetsgrad. Faren var fysiker, og hans mor var biolog.

de Icaza begynte å skrive fri programvare i 1992. Sommeren 1997 ble han intervjuet av Microsoft, som ønsket å ansette ham i teamet som utviklet SPARC-utgaven av Internet Explorer for UNIX, men han manglet den nødvendige universitets-tittel til å få innreisetillatelse.

I august 1997 startet han GNOME-prosjektet sammen med Federico Mena Quintero. Tidligere hadde han vært med på å utvikle filbehandleren Midnight Commander og hadde deltatt i utviklingen av Linux-kjernen. Han utviklet også regnearket Gnumeric.

Sammen med Nat Friedman etablerte han 1999 Helix Code, et selskap som utviklet fri programvare for GNOME. Selskapet ble senere omdøpt til Ximian. I 2001 annonserte selskapet Mono-prosjektet, som ble ledet av Miguel de Icaza. Målsetningen er å skape programvare med samme funksjonalitet som Microsofts .NET på Linux og andre Unix-liknende operativsystemer.

I august 2003 ble Ximian oppkjøpt av Novell. Der er De Icaza for tiden visepresident i utviklingsavdelingen.

## Referanser
Vita Semerenko

**Viktorija Oleksandrivna Semerenko** (ukrainsk Вікторія Олександрівна Семеренко; født 18. januar 1986) er en ukrainsk skiskytter. Hun er tvillingsøster til Valentyna Semerenko.

Under VM i Östersund 2008 var hun med på det ukrainske stafettlaget som tok sølv. Semerenko vant bronse på normaldistansen under VM i Khanty-Mansijsk 2011, og har også en sølvmedalje fra normaldistansen i junior-VM i 2005. Hennes beste verdenscupresultat er en tredjeplass på den andre sprinten i Hochfilzen i sesongen 2008/09.

Hun gikk på Ukrainas lag som ble olympisk mester på 4 x 6&nbsp;km stafett under OL 2014 i Sotsji.

## Referanser


## Eksterne lenker
*
Akroni

**Akronier** er deler av en prosatekst som mangler tidsreferanse og derfor står atskilt fra de begivenhetene som det fortelles om. Akronier får dermed preg av å være direkte meddelelser om fortellerens livsanskuelse.

Av norske forfattere som benytter akronier i utstrakt grad kan nevnes Ernst Orvil og Aksel Sandemose. I Sandemoses romaner kan akroniene få så stor plass at teksten nærmer seg essayistikk. 

Et utsnitt fra Sandmoses *[[En flyktning krysser sitt spor]]* kan tjene som eksempel på akroni (akroniene uthevet):
Svømmeklubben Føniks Kristiansund

**Svømmeklubben Føniks Kristiansund** er en svømmeklubb fra Kristiansund. Klubben ble stiftet den 28. oktober 2007 Klubbens initiativtager, Bjarne Fure, fikk med ca. 40 medlemmer fra starten av og klubben har siden da snart seksdoblet støttelsen (de to første årene). Føniks har svømmeskole med forskjellige nivåer og trenings-/konkurransesvømming åpen klasse. Klubbens hovedtrener er Leif Olaf Westerheim. Klubben har en rekke svømmere som er i ferd med å hevde seg på regionalt og nasjonalt nivå.
Vestvollen

**Vestvollen** (tysk:*Der Westwall*, engelsk: *Siegfried Line*) var en forsvarslinje bestående av fort og anti-tankforsvar som ble bygget av Tyskland som en del av Hindenburglinjen 1916&ndash;1917 i det nordlige Frankrike under første verdenskrig. Men begrepet henviser også til den tilsvarende forsvarslinjen som ble anlagt i 1930-årene fram mot andre verdenskrig som et svar på den franske Maginotlinjen. Selv kalte tyskerne dette forsvarsanlegget for Der Westwall, mens de allierte ga dette anlegget navn etter forsvarsanlegget fra første verdenskrig. Befestningene ble bygget av Organisasjon Todt, og personellet som var med å utforme og bygge linjen, samt de som tjenestegjorde der frem til mai 1940, fikk utdelt Schutzwallmedaljen.

Vestvollen strakte seg over en strekning på mer enn 630&nbsp;km med mer enn 18&nbsp;000 bunkere, tunneler og stridsvognfeller, såkalte *dragetenner*. Den gikk fra Kleve på grensen til Nederland, fulgte den tyske vestgrensen til Weil am Rhein ved grensen til Sveits. Anlegget hadde kanskje større verdi i propagandaen enn strategisk. Adolf Hitler igangsatte planleggingen i 1936 og den ble bygget i årene mellom 1938 og 1940, etter at Tyskland hadde brutt Versaillestraktaten og Locarnotraktaten om demilitarisering av Rhinland i 1936.

Under Phony War («liksomkrigen») fungerte anlegget som grensebefestning mot vest, mens det fikk for alvor en militær verdi fra august 1944 da den stanset den allierte fremrykkingen mot Tyskland. De første sammenstøtene langs linjen skjedde allerede i august 1944 ved Hürtgenskogen, ca. 20&nbsp;km sørøst for Aachen, under det såkalte slaget om Hürtgenskogen. Først etter Ardenneroffensiven i januar 1945 klarte allierte styrker etter flere mislykkede forsøk å trenge igjennom linjen.

## Eksterne lenker
* 
* Westwall museum
Mange Schmidt

**Bo Magnus Schmidt** (født 1973), mest kjent under artistnavnet **Mange Schmidt** er en svensk rapper fra Stockholm. Mange Schmidt har gitt ut tre album og er mest kjent for å covre gamle raplåter. 

Når Mange Schmidt ikke rapper, driver han et cateringfirma i hjembyen Stockholm.

## Diskografi

### Album

* *Greatest Hits* (september 2003)
* *Samtidigt, i Stockholm* (september 2006)
* *Känslan Kommer Tillbaks* (september 2007)

### Singler
* *Glassigt* (2006)
* *Vem é han?* (2006) (Med Adiam)
* *Giftig* (2007) (Med Petter)
* *Jag talar ut*
* *Gömma mig*

## Referanser


## Eksterne lenker
* 
* 
* Offisiell MySpace-side
Sloboda

**Sloboda** var en type bosetninger i historien til Russland, Belarus og Ukraina. Navnet er avledet fra det tidlige slaviske ordet for «frihet» og kan løselig oversettes som «fri bosetning». Statusen til «sloboda» varierte over tid og etter territorium. Opprinnelig var bosetterne i en *sloboda* av forskjellige årsaker fritatt for diverse skatter og avgifter, derav navnet. Mange *slobodaer* ble bosatt i nylig koloniserte land, spesielt av kosakker, hvor skattefrihet var et incentiv for kolonisering. Enkelte *slobodaer* lå i byer.

På første halvdel av 1700-tallet ble dette privilegiet avskaffet, og *slobodaer* ble vanlige landsbyer, *[[shtetl]]er*, bymessige bosetninger og forsteder.

Uttrykket er bevart i navnene til diverse bosetninger og bykvartaler. Noen bosetninger ble bare kalt Sloboda eller Slobodka (diminutiv form), og på ukrainsk Slabodka eller Slobidka.

Lignende bosetninger fantes også i Valakia og Moldavia, under navnet *slobozie/slobozia*. 

## Se også
* Stanitsa, kosakk-bosetninger i Russland og Ukraina
Ellipse (retorikk)

**Ellipse** betegner i retorikk og narratologi en utelatelse i den fortløpende rekka av begivenheter som det berettes om.

Ellipser kan ha to ulike funksjoner. På den ene sida brukes ellipser for å utelate hendelser som er uten betydning. En mer bevisst bruk av ellipse finner en når fortelleren utelater hendelser som det er umulig å fortelle om fordi de er for traumatiske eller for nærgående. Slike ellipser kan seinere i fortellinga fylles igjen med såkalte kompletive analepser når fortelleren har fått bearbeidet begivenhetene.
Louis Alphonse de Bourbon

**Louis Alphonse Gonzalve Victor Emmanuel Marc de Bourbon, duc d'Anjou** (spansk: *Luis Alfonso Gonzalo Víctor Manuel Marco de Borbón y Martínez-Bordiú, duque de Anjou*; født 25. april 1974 i Madrid) har siden 30. januar 1989 vært overhode for den franske linjen av huset Bourbon. Han anses av legitimister som Frankrikes rettmessige konge som *Ludvig XX*.

Han er sønn av Alfons Jaime de Borbón, hertugen av Anjou og Cádiz (1936–1989) og María del Carmen Martínez-Bordiú y Franco. Han er oldebarn av både kong Alfonso XIII av Spania og av Francisco Franco. Hans far var fetter av kong Juan Carlos av Spania.

## Referanser


## Litteratur
* Jiri Loudaund og Michael McLagan: *Lines of Succession. Heraldry of the Royal Families of Europe*, London (1999)
* Marc Dem: *Le duc d'Anjou m'a dit: la vie de l'aîné des Bourbons*, Paris: Perrin (1989) ISBN 2-2620-0725-X
* Jean und Silve de Ventavon: *La légitimité des lys et le duc d'Anjou*, Paris: Editions F. Lanore (1989) ISBN 2-8515-7060-9
* José M. Zavala: *Dos infantes y un destino*, Barcelona: Plaza & Janés (1998) ISBN 8-4015-5006-8
Federico Mena Quintero

**Federico Mena Quintero** er en meksikansk utvikler av fri programvare.

Federico studerte informatikk ved Universidad Nacional Autónoma de México (UNAM), der han møtte Miguel de Icaza. Etterpå emigrerte han til USA for å arbeide for Red Hat.

Sammen med Miguel de Icaza, grunnla Federico GNOME-prosjektet. Mens han arbeidet ved Red Hat utviklet han **Canvas** til GNOME. Han vedlikeholdte også for en tid GIMP, og var en av de tre første ansatte ved Ximian, senere oppkjøpt av Novell, hvor han fortsatt arbeider.

Federico har levd mesteparten av sitt liv i Mexico by, men er for øyeblikket bosatt i Xalapa, Veracruz, sammen med sin kone, Oralia.
Aleksandar Janković

**Aleksandar Janković** (serbisk: Александар Јанковић) (født 6. mai 1972 i Beograd, Serbia) er en serbisk fotballtrener.

## Referanser


## Eksterne lenker
*
Jon Mogenssøn Skanke

**Jon Mogenssøn Skanke** (født ca. 1570, henrettet på Nordnes ved Bergen i 1618) var en meget lærd magister og teolog.

## Utdannelse
Jon Mogenssøn (eller Magensen) Skanke studerte ikke i Wittenberg slik svarteboksagnene om ham vil ha det til, men ble student i Helmstadt i 1590. 23. august 1593 ble «Magister Jonas Magni Schanchius Norvegus» promovert ved universitetet i Rostock, hvor han tok magistergraden.

## Rektor og prest
Skanke kom som rektor til latinskolen til Bergen, og ble gift med Magdalene Foss, som var datter av biskop Anders Foss. Her ble han i 1596 stevnet for retten for tjenesteforsømmelse ved skolen, innbrudd i bispegården og konemishandling. Han måtte i fengsel og sone i Blå tårnet i København, og før han slapp ut igjen var han nødt for å be sin hustru og svigerfar om unnskyldning for sin voldsomme framferd.

I årene 1597 til 1617 fungerte Skanke som sokneprest til Innvik i Nordfjord, (Sogn og Fjordane).

## Granskingen av Herr Jon
Heller ikke i Innvik klarte Meistar-Jo å leve et kristent, rolig og sedelig liv. Han ble flere ganger stevnet for retten for konemishandling og utroskap. 11. september 1613 stevnet tjenestejenta Ragnhild Torsteinsdotter presten inn for domskapitlet i Bergen for usømmelig omgang, men oppnådde selv å bli stemplet som både tjuv og hore.

To år senere mottok Herr Jon en kraftig advarsel fra slottsherren og bispen. Til sist leverte prestekona og kirkelyden inn et nytt klagemål på presten til futen i Nordfjord, Jakob Andersson Foss. Herr Jon ble stevnet for hele tre forbrytelser;
*1. ulovlig handel og æreskjenning av futen, hvilket han fikk en stor bot for,
*2. forsømmelser i embetet, som han ble frikjent for.
*3. voldsbruk og troskapsbrudd mot sin hustru.

Dr. Peder Alvson førte saken for kona og menigheten og lyktes i å få Herr Jon fradømt sitt embete, og kona fikk rett til å ta ut skilsmisse. Presten påkjærte avgjørelsen til Christian IV, og lensherre Knut Urne ved Bergenhus fikk i oppdrag å etterforske saken. Undersøkelsen førte til en enda mer alvorlig anklage mot presten, og den endelige dom lød på halshugging. Dødsdommen over magister Jon Mogenssøn Skanke ble fullbyrdet på Nordnes ved Bergen i 1618.

## Folketradisjonen dømte ham annerledes
I sagnene som fortelles om Herr Jon rettes anklagene i stedet mot hustruen, og henrettelsen forklares med at det var hun som hadde forrådt sin mann og løyet på ham. Av bygdehistorikeren Peder Fylling fikk Henrik Ibsen høre sagnet om Meistar-Jo da han i 1862 samlet folkeminner på Sunnmøre. Som kriteriumsmotiv tjener stedsnavnet Mordskogen, som er en bjørkeskog like nedenfor prestegården, hvor Jon ifølge sagnet påstås å ha blitt henrettet. Folketradisjonen hevder således at presten var uskyldig dømt og ble halshugd på stedet, og at prestekona selv var den som beordret eksekusjonen i det samme hun så båten stevne inn fjorden med benådning fra kongen i København. Historien om benådning må være diktet opp for å styrke holdningsaspektet ved sagnet.

## Referanser
Peter Gantzler

**Peter Gantzler** (født 1958) er en dansk skuespiller.

Han er kjent fra en lang rekke filmer fra 1990-tallet og fra fremtredende roller i TV-serier i samme periode. Han er særlig kjent for rollen som *Mike* i *[[Taxa (TV-serie)|Taxa]]*, den veike *Jørgen Mortensen* i *[[Italiensk for begyndere]]*, tittelrollen i *[[Dommeren (film)| Dommeren]]* og onkelen i de to første nyinnspillinger av filmene om *Min søsters børn*.

## Biografi
Peter Gantzler studerte opprinnelig dansk på Københavns Universitet, men byttet til Statens Teaterskole i København, hvor han avsluttet sin utdannelse i 1990. Siden har han opptrådt på tallrike teatre i København-området, men det er på TV og film, han har fått sitt store gjennombrudd.

Han er gift med skuespilleren Xenia Lach-Nielsen, som han har en datter med.

## Filmologi (utvalg)
### Spillefilmer
* 2014 – *[[Beatles (film)|Beatles]]*
* 2007 – *[[A Viking Saga]]* 
* 2006 – *[[Tempelriddernes skatt]]* 
* 2006 – *[[Små mirakel och stora]]*
* 2006 – *[[Direktøren for det hele]]* 
* 2005 – *[[Dommeren (film)| Dommeren]]* 
* 2005 – *[[Wallander - Steget etter]]* 
* 2005 – *[[Solkongen (film)| Solkongen]]* 
* 2005 – *[[Store planer]]* 
* 2004 – *[[Fakiren fra Bilbao]]* 
* 2003 – *[[Til højre ved den gule hund]]* 
* 2002 – *[[Min søsters børn i sneen]]* 
* 2002 – *[[Campingvognen]]* 
* 2002 – *[[Bjergkuller]]* 
* 2002 – *[[Listetyven]]* 
* 2001 – * [[Min søsters børn (film fra 2001)|Min søsters børn]]*
* 2001 – *[[At klappe med een hånd]]* 
* 2001 – *[[Anja & Viktor]]* 
* 2000 – *[[Italiensk for begyndere]]* – Jørgen Mortensen
* 2000 – *[[Hjælp! Jeg er en fisk]]* (stemme)
* 1999 – *[[I Kina spiser de hund]]* 
* 1999 – *[[Pizza King]]* 
* 1998 – *[[Mimi og madammerne]]* 
* 1998 – *[[Når mor kommer hjem]]* 
* 1997 – *[[Frøken Smillas fornemmelse for snø (film)|Frøken Smillas fornemmelse for snø]]*
* 1996 – *[[Davids bog]]* 
* 1995 – *[[Operation Cobra (film)|Operation Cobra]]* 
* 1990 – *[[Kajs fødselsdag]]* 
* 1986 – *[[Mord i mørket]]* 
* 1983 – *[[Rocking Silver]]*

### TV-produksjoner
* 2015 – *[[Mens vi presser citronen]]*
* 2004–05 – *[[Krøniken]]* 
* 2003 – *[[Er du skidt, skat?]]* 
* 2001 – *[[Den serbiske dansker (tv-serie)|Den serbiske dansker]]* 
* 2000 – *[[Skjulte spor]]* 
* 2000 – *[[Turbulent sone]]* (norsk)
* 1998 – *[[Hjerteflimmer]]* 
* 1997 – *[[Taxa (TV-serie)|Taxa]]* 
* 1993 – *[[Tre ludere og en lommetyv]]* 
* 1992 – *[[Kald mig Liva]]* 
* 1992 – *[[Mørklægning]]*

## Priser
* 2001 – Beste skuespiller (Valladolid International Film Festival) i filmen *[[Italiensk for begynnere]]* 
* 2001 – Beste skuespiller (Bordeaux International Festival of Women in Cinema) i filmen *[[Italiensk for begynnere]]* 
* 2001 – Robertprisen for årets mannlige birolle i filmen *[[Italiensk for begynnere]]* 

## Referanser


## Eksterne lenker
*
Hans Storhaug

**Hans Storhaug** (1915–1995) var en norsk motstandsmann under andre verdenskrig. Han var utdannet i Storbritannia og deltok i tungtvannsaksjonen.

## Andre verdenskrig
Storhaug forlot Norge ombord på MK «Hugin» den 14. august 1941 og ankom Lerwick på Shetland den 17. august. Han var med i Kompani Linge og gikk under tilnavnet «*Kyllingen*». Mest kjent er nok Storhaug som deltaker i tungtvannssabotasjen, av mange regnet som den viktigste og mest vellykkede sabotasjeaksjonen i Norge under andre verdenskrig. Storhaug var en av seks mann i den gruppen som deltok i «Operasjon Gunnerside» under Vemork-aksjonen.

Tilnavnet «Kyllingen» fikk Storhaug i Skottland, etter det søsteren har fortalt på grunn av et signalement gitt av en oppsynsmann på leting etter tjuvjegere.

Storhaug er begravet ved Åmot kirke i Åmot i Hedmark.

## Utmerkelser

For sin innsats under krigen ble Storhaug to ganger tildelt St. Olavsmedaljen med ekegren. Han mottok også Deltagermedaljen med rosett og Haakon VIIs 70-årsmedalje. Videre ble han tildelt britiske Military Medal og den amerikanske Frihetsmedaljen med bronsepalme. Storhaug var ridder av den franske Æreslegionen og ble dekorert med Croix de guerre med palme og stjerne.

## Referanser
Vazuza

**Vazuza** (russisk: Вазуза) er ei elv i Smolensk og Tver oblast i Russland. Den er ei høyre sideelv til Volga. Den er 162&nbsp;km lang, med et nedbørfelt på 7&nbsp;120&nbsp;km². Den nederste delen av elva ligger nå under Vazuza-reservoaret. Byene Sytsjovka og Zubtsov ligger ved Vazuza (den sistnevnte ved samløpet med Volga).

## Referanser


## Eksterne lenker
*
Ephraim Jæger

**Ephraim Hansen Jæger** (født 1737 i Danmark, død 1. mai 1799 i Norge) var en danskfødt teolog, som utførte hele sin prestetjeneste i Norge.

## Utdannelse
Ephraim eller Efraim Jæger ble i 1757 dimittert fra Herlufsholms lærde Skole til studier ved Københavns Universitet. Ryktet, som vil ha det til at han var svarteboksprest fra Wittenberg, tar således feil, men poenget i sagnet var at det nettopp ved dette universitetet ble plukket ut de sju dyktigste studentene i hvert kull, som fikk tilbud om å bli elever ved nedgangsskolen for å lære svartekunster av djevelen selv.

## Tiden som prest
Jæger kom som nyutdannet prest til Evje og Moland. Her ble han i 1774 gift med Birgitte Topdal. De store mengden anekdoter og sagn som oppsto omkring hans person, skriver seg fra denne tiden og perioden 1783-1798, da han tjenestegjorde som sokneprest til Bygland i Setesdal, og som prost over Råbyggelaget prosti. 28. februar 1799 ble han kalt som prest til Sokndal, men døde allerede 1. mai samme år.

Av utseende skal Jæger ha vært en kortvokst og sortmusket menn, men det var de kvasse øynene hans som gjorde dypest inntrykk på folk. På sine eldre dager ble han svært krumrygget og led sterkt under tuberkulose.

Jæger skrev en bok, *Menneskevennen*, til advarsel mot alkoholmisbruk. Tittelen ble senere lånt til avholdsbevegelsens tidsskrift ved samme navn. Hans preken til «Takke- og Bede-Fæst den 1. Dec. 1773» og diktet han skrev i anledning Christian VIIs fødsel 29. januar 1774 ble også begge publisert.

## Referanser
Bolsjoj Irgiz

**Bolsjoj Irgiz** («Store Irgiz», russisk: Большой Ирги́з) eller bare **Irgiz**, (russisk: Ирги́з) er ei elv i Samara og Saratov oblast i Russland. Den er ei venstre sideelv til Volga. Den er 675 kilometer lang og har et nedbørfelt på .

Elva har sine kilder på vesthellingen av Obsjtsjij Syrt-platået. Den renner mot vest over steppene gjennom et meanderende elveløp. Elva munner ut i Volgograd-reservoaret i Volga ved byen Volsk. Byen Pugatsjov ligger ved Bolsjoj Irgiz.

## Referanser


## Eksterne lenker
*
Robert Smith (musiker)

**Robert James Smith** (født 21. april 1959 i Blackpool, England) er en gitarist, vokalist og låtskriver. Han har vært hovedvokalist i det britiske rockebandet The Cure siden det ble grunnlagt i 1976.

## Referanser


## Eksterne lenker
* 
* 
*
Maria Josepha Carolina av Sachsen

**Maria Josepha Carolina av Sachsen** (født 4. november 1731 i Dresden, død 13. mars 1767 i Paris) var prinsesse av Sachsen og gjennom sitt ekteskap kronprinsesse (*dauphine*) av Frankrike. Hun ble gift med kronprins Ludvig Ferdinand av Frankrike 10. januar 1747 i Dresden. Hun var mor til tre konger av Frankrike: Ludvig XVI, Ludvig XVIII og Karl X.

Hun var datter av kurfyrst Fredrik August II av Sachsen, som også var konge av Polen, og Maria Josepha av Østerrike, datter av den tysk-romerske keiser Josef I.

## Referanser
Peter Schrøder

**Peter Schrøder** (født 13. juni 1946 i Vemb) er en dansk skuespiller og regissør.

Han er utdannet ved Statens Teaterskole i Danmark 1970–1973. Har siden opptrådt både på Gladsaxe Teater og Det kongelige Teater. Fra 1982 har han arbeidet frilans.

Fra TV huskes han spesielt fra satireprogrammet *[[Den gode, den onde og den virkelig sjove]]*, hvor han medvirket i monologen Det er fand'me uhyggeligt, du. Dessuten skal man heller ikke glemme hans store roller i *[[Flemming og Berit]]* samt *[[Madsen og co]]*.

Han har også gjort seg bemerket som regissør, blant annet av spillefilmene *[[Det forsømte forår (film)|Det forsømte forår]]* (1993), *[[Kun en pige]]* (1995) og *[[Lotto (film)|Lotto]]* (2006).

Han har siden 1989 vært gift med skuespillerkollegaen Susanne Heinrich.

## Filmografi (utvalg)
### Skuespiller 2000-årene

### Skuespiller 1990-årene

### Skuespiller 1980-årene

### Skuespiller 1970-årene

### Regissør

### Manusforfatter

## Priser
* 2014 – Olaf Poulsens Mindelegat
* 1991 – Robertprisen for årets mannlige birolle i filmen *[[Springflod]]*. 
* 1982 – Bodilprisen for beste mannlige birolle i filmen *[[Gummi-Tarzan (film)|Gummi-Tarzan]]*.

## Referanser


## Eksterne lenker
*
Valentyna Semerenko

**Valentyna Oleksandrivna Semerenko** (ukrainsk: Валентина Олександрівна Семеренко; født 18. januar 1986) er en ukrainsk skiskytter. Hun er tvillingsøster til Vita Semerenko. Under VM i skiskyting 2015 i Kontiolax ble hun verdensmester på fellesstart, og under VM i Östersund 2008 var hun med på det ukrainske stafettlaget som tok sølv.

Hun gikk på Ukrainas lag som ble olympisk mester på 4 x 6&nbsp;km stafett under OL 2014 i Sotsji.

## Referanser


## Eksterne lenker
* 
* IBU Personal Data
* Biathlon.com.ua
Zutphen

**Zutphen** er en liten by og kommune i provinsen Gelderland i Nederland som ligger ved elva Ĳssel. Byen ligger omtrent 30 kilometer nordøst for Arnhem. I 2005 ble bykommunen Zutphen slått sammen med bykommunen Warnsveld, men beholdt sitt navn. Bykommunen har rundt 47000 innbyggere. 

Walburgiskerk, hvor den eldste delen er fra 1100-tallet, er hovedkirke i byen og på UNESCOS liste over 100 øverste Rijksmonument i Nederland.

## Eksterne lenker
*
Leif Nordberg

**Leif Nordberg** (født 1909) var leder for Milorg område 2412 Åmot i perioden 1940 til 1945. Han gikk under dekknavnet «Trygve Aamodt».

Da krigen brøt ut var Nordberg lensmannsbetjent i Åmot, med dette hadde han sine fordeler for å kunne drive sin illegale virksomhet. Han skal ha mye av æren for at Milorg område 2412 Åmot var så godt organisert og klare til kamp som dem var. Selv om området hadde en del tap i 1944-1945 ble mye godt motstandsarbeid utført.

I 1946 ble han innvalgt i Åmot herredsstyre for «Borgerlig fellesliste», men han tok ikke gjenvalg i 1948.

## Referanser
George, hertug av Cambridge

**George, prins av Storbritannia og Nord-Irland, hertug av Cambridge** (født 26. mars 1819 i Hannover, død 17. mars 1904 i London) var et medlem av den britiske kongefamilien. Han var barnebarn av kong Georg III og hadde tittelen prins. George var kommandant i hæren og tjenestegjorde som øverstkommanderende i den britiske hæren fra 1856 til 1895. Han ble hertug av Cambridge i 1850 etter farens død. George trossa Royal Marriages Act da han gifta seg med en kvinne av folket, Sarah Fairbrother. De fikk tre barn sammen, George, Augustus og Adolphus, men ingen av disse sønnene kunne arve hans hertugtittel da barna ifølge loven ikke var født i et lovlig ekteskap. Hertugtittelen falt tilbake til krona ved Georges død.

## Referanser


## Eksterne lenker
* 
*
Haikeren II

***Haikeren II*** (originaltittel: *The Hitcher II: I've Been Waiting*) er en amerikansk skrekk-thriller fra 2003 regissert av Louis Morneau. Filmen handler om en traumatisert politimann og hans kone som har lagt ut på en lengre kjøretur. I løpet av turen møter de en person som synes å være en slags reinkarnasjon av en massemorder som påførte ham traumene for mange år tilbake. Hovedrollene spilles av Kari Wuhrer, Jake Busey og C. Thomas Howell. 

Filmen er en oppfølger til den langt mer kjente *[[Haikeren]]* fra 1986. 

Den fikk lite oppmerksomhet i sin samtid og ble dårlig mottatt av de få anmelderne som anmeldte filmen. Den ble lansert rett på video i USA.

## Handling
Jim Halsey er nå blitt politibetjent, men plages fortsatt av de fryktelige opplevelsene fra fortiden. Sammen med kjæresten, Maggie, kjører han på den samme øde strekningen i Vest-Texas for å konfrontere sine demoner, samt besøke en slektning. På veien dit plukker de opp en haiker som har en djevelsk plan for paret, og som virker å være en slags reinkarnasjon av haikeren fra fortiden.

## I rollene

* Kari Wuhrer – Maggie
* Jake Busey – Jack
* C. Thomas Howell – Jim Halsey
* Shaun Johnston – Sheriff Castillo
* Marty Antonini – Lastebilsjåfør

## Referanser


## Eksterne lenker
*
John Lernes

**John Lernes** (født 1971) er en norsk politiker. Han ble i 2023 valgt til ordfører i Hitra kommune. Han representerer Arbeiderpartiet.

Han ble første gang valgt inn i kommunestyret i daværende Snillfjord kommune i 1999. I 2007 ble Lernes, som da representerte Høyre, valgt til ordfører i Snillfjord, etter at Senterpartiets og Arbeiderpartiets grupper sprakk. Han ble ikke gjenvalgt i 2011.

I 2015 klarte ikke Høyre å stille liste i Snillfjord, og Lernes ble nominert av Arbeiderpartiet og valgt til ordfører. Han ble Snillfjords siste ordfører, ettersom kommunen ble delt i tre i 2020, i forbindelse med kommunereformen.

Han har arbeidet som regnskapsfører og fiskeoppdretter. Han bor på Sundlandet.

## Referanser
Krypesnegler

* Alabininae Dall, 1927 
* Bittiinae Cossmann, 1906 
* Cerithiinae Fleming, 1822 

**Krypesnegler** (Cerithiidae)  er bløtdyr, og en gruppe snegler som lever i saltvann  (marine). De finnes langs i øvre sone, langs havstrender. De fleste artene finnes i Stillehavet og Det indiske hav. De tomme skallene brukes ofte av eremittkrepser. 

## Utseende
Skallet er 50-60&nbsp;millimeter langt, og varierer i utseende mellom de ulike artene. Skallet er udelt (ett skall) og høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet består hovedsakelig av kalsiumkarbonat (CaCO3).   Bare hodet og den store foten stikker ut av skallet, og danner den delen av kroppen som synes. Hodet er velutviklet med tentakler, øyne og munn. Den har en tunge med små tagger, også kalt raspetunge. Med den rasper den i seg deler av planter, som er det den lever av.

Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollssekken.  Innvollssekken er usymetrisk.  

Krypesnegler  er i tradisjonell systematikk  plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet. Åndedrett skjer via et hull i framkanten av skallet.

## Levevis
Krypesnegler lever i saltvann, i øvre sone langs havstrender, men noen ganger også i brakkvann.  De lever av plantemateriale som alger, som de skraper av større planter, stein o.l. med  raspetungen.  De tomme skallene brukes ofte av eremittkrepser.  

Krypesnegler  er enkjønnet, det vil si at det er både hanner og hunner. Hunnen legger eggene i gelékapsler som klebrer seg til underlaget. Etter en tid klekker eggene. 

## Systematisk inndeling
Denne inndelingen følger Bouchet, P. & Rocroi, J.-P. 2005..

* bløtdyr (Mollusca)
** snegler (Gastropoda)
*** Orthogastropoda Ponder & Lindberg, 1996
**** Caenogastropoda
***** Sorbeoconcha 
****** overfamilie  Cerithioidea Férussac, 1822  
******* familie krypesnegler, Cerithiidae
******** slekt *[[Ataxocerithium]]* Tate, 1893   
******** slekt *[[Bittiolum]]* 
******** slekt *[[Bittium]]* Gray, 1847
******** slekt *[[Campanile]]* 
******** slekt *[[Cerithidium]]* 
******** slekt *[[Cerithiella]]* 
******** slekt *[[Cerithium]]* 
******** slekt *[[Clypeomorus]]* 
******** slekt *[[Diala]]* 
******** slekt *[[Gourmya]]* 
******** slekt *[[Lirobittium]]* 
******** slekt *[[Plesiotrochus]]* 
******** slekt *[[Rhinoclavis]]* 
******** slekt *[[Scaliola]]* 
******** slekt *[[Stylidium]]* 
******** slekt *[[Styliferina]]* 
******** slekt *[[Tasmalira]]* Dell, 1956   
******** slekt *[[Varicopeza]]*

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
* 
* Family: Cerithiidae (Ceriths) 
* CERITHIINAE http://www.gastropods.com/
Jon P. Husby

**Jon P. Husby** (født 25. november 1953) er en norsk gårdbruker og politiker (Sp) som fra 2003 til 2019 var ordfører i Skaun kommune. Husby var også leder i Sør-Trøndelag senterparti fra 2008 til 2010.

## Referanser
Mitrasnegler

* *[[Austromitra]]*  
* *[[Mitra (snegler)|Mitra]]*  
* *[[Subcancilla]]* 

**Mitrasnegler** er bløtdyr, og en familie snegler som lever i saltvann  (marine).  Navnet *Mitra* kommer av skallets form som hos flere av artene er lik hodeplagget *[[mitra]]* som blir båret av paver, biskoper og andre geistlige. Flere av artene har lignende navn, som papal, episkopal, kardinal og pontifikal. 

## Utseende
Skallet har ofte fine klare farger og er opptil 100&nbsp;millimeter  langt. Skallet er udelt (ett skall) og høyrevridd og består hovedsakelig av kalsiumkarbonat (CaCO3).  Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.

Bare det lille hodet og foten stikker ut av skallet, og danner den delen av kroppen som synes. Hodet har to tentakler, øyne og munn.  Munnen er stor og vid i forhold til hodet. Øynene sitter på to mindre utvekster like ved basis av tentaklene.  Den har en tunge med små tagger, også kalt raspetunge. Med den rasper den i seg maten den lever av.

Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollsekken.  Innvollssekken er usymetrisk.  

Mitrasnegler er i tradisjonell systematikk  plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet.  Åndedrett skjer via et hull i framkanten av skallet.  

## Levevis
Mitrasnegler lever i saltvann, i hav der det er varmt vann. De finnes på klippevegger, korallrev, men noen få arter lever på dypt vann. 

Mitrasnegler lever som rovdyr på muslinger og mark.  Mitrasnegler er enkjønnet, det vil si at det er både hanner og hunner. Hunnen legger eggene i gelékapsler som klebrer seg til underlaget. Etter en tid klekker eggene. Larvene lever pelagisk, det vil si frittsvømmende i havet.

## Systematisk inndeling
Denne inndelingen følger Bouchet, P. & Rocroi, J.-P. 2005.  og  omfatter stort sett bare de europeiske artene. Fauna Europaea Web Service 

* bløtdyr (Mollusca)
** snegler (Gastropoda)
*** Orthogastropoda Ponder & Lindberg, 1996
**** Caenogastropoda
***** Neogastropoda 
****** overfamilie  Muricoidea   
******* familie  mitrasnegler, Mitridae
******** slekt *[[Austromitra]]* Finlay, 1927 
******** slekt *[[Mitra (snegler)|Mitra]]* Roding, 1798 
******** slekt *[[Subcancilla]]* Olsson and Harbison, 1953

## Eksterne lenker
* 

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.
Mitra (andre betydninger)

**Mitra** kan ha flere betydninger.

* Mitra – hodeplagg for geistlige 
* Mithra – Gudemenneske i Zorastrianismen, og i den senere romersk Mithradyrkelse.  
* Mitra (snegler) – snegleslekt 
* Mitrasnegler – sneglefamilie
Prensnegler

* *se tekst*

**Prensnegler** er bløtdyr, og en familie snegler som lever i sjøvann  (marine).  Skallet hos disse artene er ettertraktet i samlinger og brukes i kunsthåndverk i flere steder i Asia.  De finnes i  Det indiske hav og  Stillehavet, men mangler i Atlanterhavet.

## Utseende
Skallet er avlangt,  tynt og ender i en spiss, opptil  er 25&nbsp;centimeter  langt. Vanligvis rundt 13-17&nbsp;centimeter. Skallet er udelt (ett skall) og høyrevridd og består hovedsakelig av kalsiumkarbonat (CaCO3). Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.

Bare hodet og den store foten stikker ut av skallet, og danner den delen av kroppen som synes. Hodet er velutviklet med tentakler, øyne og munn.  Arter som lever på svært dypt vann eller i jorden mangler øyne.  Den har en tunge med små tagger, også kalt raspetunge. Med den rasper den i seg deler av planter, som er det den lever av. De har også giftkjertler, men skal ikke være farlige for mennesker.

Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollsekken.  Innvollssekken er usymetrisk.  

Prensnegler er i tradisjonell systematikk  plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet.  Åndedrett skjer via et hull i framkanten av skallet.

## Levevis
Prensnegler lever i saltvann, i hav der det er varmt vann. De finnes på sandbunn og i korallrev. 
De lever av plantemateriale som alger, og dyr. 

## Systematisk inndeling
Denne inndelingen følger Bouchet, P. & Rocroi, J.-P. 2005..

* bløtdyr (Mollusca)
** snegler (Gastropoda)
*** Orthogastropoda Ponder & Lindberg, 1996
**** Caenogastropoda
***** Neogastropoda 
****** overfamilie  Conoidea   
******* familie  prensnegler, Terebridae
******** slekt  *[[Duplicaria]]*
******** slekt *[[Hastula]]* 
******** slekt *[[Myurella]]*
******** slekt *[[Pervicacia]]*
******** slekt *[[Terebra]]*
******** slekt *[[Terenolla]]*

## Eksterne lenker
* 
* Terebridae

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.
Farse (teater)

En **farse** er en grovkornet, folkelig komedie som gjør bruk av karikerte rolleskikkelser, situasjons- og lytekomikk. Intrigen er innviklet og lite troverdig, og tempoet er raskt. Antikkens farser kan ha sitt utspring i greske satyrspill.

Et farse-tema kjent fra antikken er kvakksalveren som prøver å prakke sin virkningsløse urtemiks på publikum.

Henrik Wergelands futuristiske dommedagsfarse *De siste kloke på Terranova* ble først satt opp 173 år etter at han skrev den, og etterlater ingen tvil om hvem han likte og hvem han på alle måter mislikte.

John Cleese hadde stor suksess i 1975-79 med sin TV-serie *[[Fawlty Towers]]* i typisk farse-stil.

## Referanser


## Eksterne lenker
* Farse; fra Bibliotekarstudentens nettleksikon om litteratur og medier (pdf-fil)
Búsime nâpinek

***Búsime nâpinek*** er en bok av den grønlandske forfatteren Mâliâraq Vebæk. 

Boken er den første romanen som ble utgitt av en kvinnelig, grønlandsk forfatter, og er dermed en viktig bok i grønlandsk litteraturhistorie. Bokens sentrale tema er kvinneundertrykkelse og forholdet mellom kolonimakten Danmark og kolonien Grønland. 

Boken ble utgitt i 1981, og ble av forfatteren selv også oversatt til dansk, under tittelen *«Historien om Katrine»* (1982). Den handler om den grønlandske kvinnen Katrine, som gifter seg med en dansk håndverker. De flytter til Danmark, men der lider hun så mange nederlag at hun til slutt tar sitt eget liv. 

Den er også oversatt til samisk og russisk. 

Forfatteren fikk i 1982 den grønlandske forfatterforeningens pris, bl.a. på grunn av denne boken.